Ɓera mai Handama

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Ɓera mai Handama

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

An yi wasu ɓeraye guda biyu.

Ɓera ɗaya yana da wayo.

Ɗaya ɓeran yana da handama.

Wata rana ɓeraye sun fita yawo.

Sai suka ga tukunyar ƙarfe cike da hatsi.

Ɓeraye sun zagaya suna neman hanyar shiga.

Sai suka ga wani ƙaramin rami a gefe.

Ɓera mai wayo ya shiga.

Ya cika bakinsa da hatsi ya kai gida.

Ya dawo ya sake shiga tukunyar.

Ya cika bakinsa da hatsi ya kai gida.

Haka ya yi har ya tara abinci.

Ɓera mai handama ya shiga tukunya.

Ya zauna a cikin tukunya yana ta ci.

Cikin ɓera mai handama ya cika.

Ya kasa fita daga cikin tukunya.

Ɓera mai wayo ya ba abokinsa shawara.

Ya ce masa ya daina cin hatsi.

Idan ya yi haka cikinsa zai ragu.

Sai ya fito daga tukunya.

Ɓera mai handama bai ji shawarar abokinsa ba.

Ya ci gaba da cin hatsi.

Bayan kwana uku sai ga mai tukunya.

Ɓera mai wayo ya gudu gidansa.

Mai tukunya ya buɗe tukunya.

Ya ga ƙaton ɓera a cikin tukunya.

Ya ga kuma hatsinsa ya ragu.

Mai tukunya ta rufe tukunya.

Mai tukunya ya je ya nemo ƙaton sanda.

Ɓera mai handama zai sha duka.